Publication: Magyar Közlöny
Issue: MK-2004-23 (Year: 2004, Number: 23)
Era: 2004-2010
Section: között — a nemzeti vagy etnikai származáson alapuló diszkriminációt. A kommentár az 1993. évi XXXI. törvény
Paragraph Index: 424

között — a nemzeti vagy etnikai származáson alapuló diszkriminációt. A kommentár az 1993. évi XXXI. törvény által kihirdetett, az emberi jogok és az alapvetõ szabadságok védelmérõl szóló egyezmény 14. cikkére utalva hangsúlyozza, hogy nem mindenfajta megkülönböztetés ellentétes az Egyezmény 5. cikk 1. pontjával. Nem sérül az Egyezmény 5. cikk 1. pontjában foglalt diszkriminációtilalom, ha a különbségtétel alapja valamely ésszerû és objektív ok, illetve nem egyezménysértõ az indokolt, nem önkényes kedvezõbb bánásmód. A kommentár is megengedi tehát, hogy a részes államok más államok polgárait kedvezõbb feltételek mellett honosítsák, vagyis kedvezõbb bánásmódban részesítsék az állampolgárság elnyerésekor, ha annak ésszerû indoka van. Ésszerûnek minõsül a kommentár alapján az, ha a részes állam a kedvezményes honosításhoz a nemzeti nyelv ismeretét követeli meg, ha születési helyhez köti az állampolgárság könnyített megszerzését, illetve, ha kedvezményesen honosítja az állampolgárának leszármazottját. A részes államok kedvezményesen honosíthatják más állam polgárait, így például az Európai Unió tagállamai rövidebb tartózkodási idõt követelhetnek meg az uniós tagállamok állampolgárainak honosításakor, ez — fogalmaz a kommentár — állampolgárság alapján történõ kedvezõbb bánásmódot jelent. Látható, hogy a kommentárban említett példák objektív jogi tények — ez jellemzi a konkrét nemzeti megoldásokat is — amelyekhez képest az európai gyakorlatban eleddig alig ismert szubjektív alapú kedvezmény lenne a kérdésben szereplõ nyilatkozattételhez kötött honosítási jogcím.

Source: https://magyarkozlony.hu/hivatalos-lapok/6a7cede0ec208db4cf979a3e3db8a3adfd795431/dokumentumok/4c04dc162042cbdf9ab55e6583d2d7d566253e12/letoltes